b'\n_START_ARTICLE_\nKotiseutuyhdistys\n_START_PARAGRAPH_\nKotiseutuyhdistykset ovat paikallisia yhdistyksi\xc3\xa4, joiden teht\xc3\xa4v\xc3\xa4n\xc3\xa4 on pit\xc3\xa4\xc3\xa4 huolta paikallisista erityispiirteist\xc3\xa4 ja kotiseudun omaleimaisuudesta ja kehitt\xc3\xa4\xc3\xa4 niit\xc3\xa4 ja seudun viihtyvyytt\xc3\xa4._NEWLINE_Yhdistykset toimivat kaupunginosan, kyl\xc3\xa4n, kotikunnan ja kotimaakunnan tasolla, ja niiden yhteiselin on 1949 perustettu Suomen Kotiseutuliitto. Yhdistyksi\xc3\xa4 on perustettu etenkin 1950-luvulla, jolloin p\xc3\xa4\xc3\xa4toimintana oli yleisen kansankulttuurin tallentaminen ja luonnon ja ymp\xc3\xa4rist\xc3\xb6n vaaliminen. Sittemmin on toiminta ollut kokonaisvaltaisempaa, kotisseudun kehitt\xc3\xa4minen laajemmin. Vanhin suomalainen kotiseutuyhdistys on Lohjan Kotiseuduntutkimuksen Yst\xc3\xa4v\xc3\xa4t. Sen perusti Robert Boldt vuonna 1894.'